open-index/open-wikipedia-markdown huggingface dataset:
Hilde Dalik

**Hilde Dalik** es un actoressa de television, teatre e cinemá de Austria. Ella nascet ye li 13-im de junio 1978 in Vienna (Austria) e es activ quam actoressa desde li annu 2003. 

Hilde Dalik studiat acter in Vienna e Roma. In li annu 2004 ella ludet in li film de cinemá *Küss mich Prinzessin!* (Besa me, princessa!) li cardinal rol. Hilde Dalik es anc activ quam actoressa de teatre. 

Inter li annu 2016 e 2022 Hilde Dalik ludet in li austrian serie de television *Die Vorstadtweiber* li rol de *Vanessa*.
 
In li annu 2018 ella ganiat quam actoressa li premie *Romy* quam max popular actoressa e in li annu 2021 li premie *Diagonale* por acter in li austrian film *Der Sargnagel.*

Hilde Dalik lude desde li annu 2022 li rol de *Karin Bachmeier* in li german serie de television Der Bergdoktor.

Hilde Dalik es in un relation con li austrian actor Michael Ostrowski e li cuple have un filia, qui nascet in li annu 2019.
Lingues samoyedic

Li **lingues samoyedic** es grupe de lingues parlant generalmen in Siberia Occidental in Russia da circum 25 mills de homes. Ili es branche del lingues uralic.

## Classification

* **samoyedic**
** nord-samoyedic
*** nganasan
*** enece
**** enece del forest
**** enece del tundra
*** nenece
**** nenece del forest (nechan)
**** nenece del tundra
** sud-samoyedic
*** selkup
**** nord-selkup
**** sud-selkup
*** kamasin
*** mator †
Gavoi

**Gavoi** es un *comune* in central Sardinia (Italia) quel es un parte del provincia de Nuoro in li region natural de Barbagia. It domina li Lago de Gusana.

## Historie

Li territoria de Gavoi ha esset habitat desde li periode prenuragic. Durant li medievie it es citat pluri vezes in li liste de villages e cités quel payat li impostes al *curia* roman.

Gavoi esset atinget per li peste in li 18-im secul.

## Atrationes principal

Li eclesia roman de San Gavino es li principal sacri loc de Gavoi, benque it existe ott altri antiqui eclesias in li village. Li centre del village contene doms de petre con balcones, e un fontane de village es conosset quam "Antana 'e Cartzonna".

Proxim al lago es li areas archeologic de Orrui e San Michele di Fonni. Un ponte roman es submerset sub li lago.

## Economie
Turisme de monte es inter li fontes de revenú. Production agricultural include potates e caseo (li village es famosi pro su Fiore Sardo).

## Traditiones e cultura
Li *tumbarinu* es un tambur traditional fat de pelle de agnelle, e plu rarmen, de pelle de cane o de ásino. Li *tumbarinu* es frequentmen acompaniat per li *pipiolu*, quel es li siffluore traditional del pasteros. Li *ballu tundu* es un dansa traditional in li circul, quam in li area balcanic. Li poesie es estimat e include competitiones de improvisat rim sur dat temas.

Li proxim Sanctuario de Madonna d'Itria organiza un *palio*, quel in ti casu es un singulari competition de cavalles quel es tre simil a to de Siena.
Kazbek

Li **Kazbek** es un mont del Caucás. It es un momentari inactiv vulcan. Li Kazbek es situat al frontiere inter Georgia e Russia. It es con un altore de 5047 metres. Li Kazbek es parte del montania Grand Caucás.

Li Kazbek esset climbat por li unesim vez li in li annu 1868 per Douglas W. Freshfield, Adolphus Warburton Moore, Charles C. Tucker e un alpinist de Svissia.

Li Kazbek es li triesim max alt monte de Georgia. Li monte porta su nómine por honorar li georgian autor Alexander Kazbegi (1848-1893).

In li grec mitologie li Kazbek ex li monte al quel Prometeus es forjat quam punition por donar li foy al homes.

## Ligamentes extern
Mtatsminda

Li **Mtatsminda** (georgian: მთაწმინდა) es un mont in Georgia. It es situat in li cité capital de Georgia Tbilisi. Li Mtastsminda es situat al rive del fluvie Kura e have un altore de 730 metres. 

Li nómine del mont significa in georgian *sant mont*. Sur li sómnit del mont es desde li annu 1974 un turre de television, quel ha devenit li simbole del cité Tbilisi. Li turre de television have un altore de 274,5 metres. 

Al mont Mtatsminda es situat li Panteon de Mtatsminda in quel mult famosi persones de Georgia quam autores, poetes e politicos es interret.
Niko Pirosmani

**Niko Pirosmani** (georgian scrit:  ნიკო ფიროსმანი), nascet quam *Nikoláy Aslánovich Pirosmanashvíli * es un pictor de Georgia.  Il nascet ye li 5-im de may 1862 in Mirzaani e morit ye li 9-im de april 1918 in Tbilisi. 

Niko Pirosmani nequande havet un education quam artist, il esset un autodidacto. Il pictet scenes ex li georgian folklore. Pirosmani pictet homes del rure e paisages, ma anc portretes de historic persones in un naiv maniere.

Niko Pirosmani devenit famosi solmen pos su morte. Dum su vive il esset tre povri. Niko Pirosmani originat de un povri familie de paisanes ex li region Kachetia. Il laborat quam conductor che li ferrovia e pictet por manjage e logí.

Hodie Niko Pirosmani es considerat juntmen con li frances pictor Henri Rousseau quam max important naiv pictor.
Adopt-a-Highway

Li programma **Adopt-a-Highway** (*Adopte-un-Auto-Strada*), e li tre simil **Sponsor-a-Highway** (*Mecena-un-Auto-Strada*), es campanies promotional iniciat per states del Unit States, provincias e territorias de Canada, e quelc guvernamentes national éxter de Nord-America pro incitar voluntarios mantener un section de un auto-strada líber de jettallia. In exchange por li regulari removal de jetallia, un organisation (quam Cub Scouts o Knights of Columbus) es permisset haver lor nómine afichat sur un signe in li section del auto-stradas queles ili conserva.

## Historie
Li programma originat in li annus 1980 quande James Evans, un ingeniero por li Departement de Transport de Texas (TxDOT), videt jettallia volant ex un camionette. Li nettation de jettallia per li cité esset expensiv, dunc Evans serchat li auxilie de gruppes local pro mecenar li nettation de sectiones del auto-strada. Li eforties de Billy Black, un functionario de information public por TxDOT, ductet a cicles de nettation trimensual, formation de securitá por voluntarios, li distribution de giletes reflectiv e equipament, e li afichation de signes Adopt-a-Highway.

In 1985, li club Civitan de Tyler devenit li unesim gruppe a ofertar se, adoptent du milies (3,2 km) de U.S. Route 69 al nord de Loop 323 ínter Tyler e Interstate 20. Li programma monstrat se tre successosi e desde tande ha difuset se a 49 states, Puerto Rico, Canada, Nov-Zeland, Australia e Japan. Vermont es li sol state del Unit States sin un programma Adopt-a-Highway, ma have un programma simil nominat "Green Up", ú li nettation es fat per residentes del comunité.

In 1989, California devenit li 20-im state a developar un programma de control de jettallia de auto-strada quande li Departement de Transport de California comensat administrar li programma Adopt-a-Highway por auto-stradas statal. Li programma distinte ínter adoptiones voluntari e adoptiones mecen. Til 2021, plu quam 120.000 residentes de California ha participat in li programma pro remover jettallia, plantar árbores e flores savagi, remover graffiti, e eliminar vegetation along plu quam 15.000 milies (24.140 km) de strada-márgines.

Alcun states, quam Nevada, permisse e li programmas Adopt-a-Highway e Sponsor-a-Highway. In ambi programmas, un organisation quel contribue a nettation es permisset afichar su nómine. Támen, durant que un organisation adoptant provide li voluntarios queles fa li colection de jettallia, un organisation mecen paya contratantes professional por far li labor. Pro problemas de securitá, li duesim es plu tipic in auto-stradas con volúmines de alt trafic.
Lio

**Lio**, nascet quam Vanda Maria Ribeiro Furtado Tavares de Vasconcelos, es un cantatora de pop-musica e actoressa de Belgia de portugales orígine. Ella nascet li 17-im de junio 1962 in Mangualde (Portugal) e esset tre populari in li annus 80 del 20-im secul.

Lio nascet in Portugal, ma translocat con su familie a Bruxelles (Belgia) in li annu 1968. Ella comensat laborar quam cantatora in li annu 1979. Li unesim e li duesim publicat canzones de Lio "Le Banana Split" e "Amoreux solitaires". 

Lio anc es activ quam actoressa desde li annu 1983.

Lio have six infantes con quar diferent patres.
Ngerulmud

**Ngerulmud** es li cité capital del insul state Palau desde li annu 2006. Li cité es situat sur li insul Babeldaob in li federal state Melekeok.

Ngerulmud have solmen 318 (2021) habitantes e un area de 0,5 quadrat-kilometre. Li cité li minim cité capital del munde.

Ngerulmud esset fundat in li annu 2005 e devenit li cité capital de Palau in li annu 2006. In ti annu pluri edificies por li institutiones del state Palau quam li edificie por li parlament esset inaugurat.
Eugénie Le Sommer

**Eugénie Anne Claudine Le Sommer-Dariel** es un professional football-lusora de Francia. Ella nascet li 18-im de may 1989 in Grasse e ella lude desde li annu 2010 por Olympique Lyonnais Féminin e por li National selection de football por féminas de Francia. Desde li 12-im de februar 2009 Eugénie Le Sommer lude por li national selection de football por féminas de Francia.

Eugénie Le Sommer lude in li atacca fensive e ella es 161 centimetres alt. 

Desde li august 2020 Eugénie Le Sommer es maritat con Florian Dariel.

## Clubes
Eugénie Le Sommer lude quam senior por li clubes
* 2007-2010 Stade Briochin (Francia)
* 2010- Olympique Lyonnais Féminin (Francia)
* 2021 Seattle Reign FC (USA) (prestat)

## National selection de football por féminas de Francia
* 2021 til nu 188 ludes e 93 goles (til 1-im de decrembre 2023)

## Successes
* Champion in li UEFA Liga del Championes por féminas 8 vezes con Olympique Lyonnais Féminin
* Champion de Francia in li football por féminas: 11 vezes con Olympique Lyonnais Féminin
Gotthold Ephraim Lessing

**Gotthold Ephraim Lessing** esset un important german poete in li era del Illumination. Il nascet li 22-im de januar 1729 in Kamenz e e morit ye li 7-im de februar 1781 in Braunschweig.

Li central idé de Lessing in su ovres esset li tolerantie.
Gabriele Münter

**Gabriele Helene Henriette Münter** esset un famosi german pictora. Ella nascet ye li 19-im de februar 1877 in Berlin e morit ye li 19-im de may 1954 in Murnau am Staffelsee. 

Gabriela Münter es egardat quam maxim importanta german represantanta del expressionisme juntmen con Paula Modersohn-Becker. Ella anc esset activ quam fotograf e fat mult dessines e printat grafices.

Gabriele Münter esset membre del pictor-gruppe Neue Künstlervereinigung München e co-fundatora del pictor-gruppe Der Blaue Reiter (*Li Blu Cavalliero*).

Gabriele Münter studiat arte in München. Ella esset in un personal relation con li russ pictor Wassily Kandinsky e con li arte-historico Johannes Eichner
Mohamed bin Zayed Al Nahyan

Cheik **Mohamed bin Zayed Al Nahyan** es un politico del Unit Arabic Emiratus. Il nascet 11-im de may 1961 in Al Ain (Emiratu Abu Dhabi) e es desde li 14-im de may 2014 presidente del Unit Arabic Emiratus.

Mohamed bin Zayed Al Nahyan fat un carriera in li armé del Unit Arabic Emiratus.

Desde li annu 1980 il es maritat con Salama bint Hamdan Al Nahyan e li cuple have nin infantes.

## Political cariera
* 2003 Vice-Prince hereditari del Emiratu Abu Dhabi.
* 2004 Prince hereditari del Emiratu Abu Dhabi.
* 2005 Mohamed bin Zayed Al Nahyan devenit chef del guvernament del Emiratu Abu Dhabi.
* 2014 Mohamed bin Zayed Al Nahyan devenit ye li 13-im de may 2014 chef del Emiratu Abu Dhabi e ye li 14-im de may 2014 presidente del Unit Arabic Emiratus.
Christopher Lee

**Sir Christopher Frank Carandini Lee** esset un actor de cinemá e de televsion del Reyatu Unit. Il nascet li 27-im de may 1922 in London e morit li 7-im de junio 2015 in London. 

Christopher Lee devenit famosi pro su roles in mult horror-filmes e scientic fiction-filmes. Il frequentmen ludet li rol del maligni persones. Christopher Lee ludet inter 1948 til su morte in annu 2015 in plu quam 280 filmes.

Christopher Lee ludet in pluri filmes li rol del Comto Dracula e in li filmes de Star Wars inter 2002-2008 li maligni caráctere *Comto Dooku*. Il anc ludet in li trilogies del fantasie-filmes Li Senior del Anelles e Li Hobbit secun li romanes de J.R.R. Tolkien.

In li annu 1973 Christopher Lee ludet in li horror-film The Wicker Man e in li annu 1974 il ludet in li James Bond-film The Man with the Golden Gun.

Christopher Lee anc esset activ quam cantator de ópera.

Christopher Lee esset maritat desde li annu 1961 con Birgit Krøncke e li cuple havet un infante.
Ana Tomeno

**Ana Tomeno** es un actoressa de television e cinemá de Hispania. Ella nascet ye li 29-im de julí 1998 in Sevilla e es activ quam actoressa desde li annu 2014.

Ana Tomeno ludet li cardinal rol de *Eva* in li serie de Netflix  in li annu 2022. Ella anc labora quam foto-modelle.

## Filmografie

### Filmes de cinemá
* 2014 La isla minima

### Television
* 2020 Patria
* 2021 La templanza	
* 2022  (Serie de Netflix) quam Eva
Emiratu Dubai

Li **Emiratu Dubai** (arab: دبي) es un del sett emiratus del Unit Arabic Emiratus. It es situat sur li Arabic Peninsul al Persian Golfe in li nord-ost del Unit Arabic Emiratus.

Li cité capital del Emiratu Dubai es Dubai e circa 85 percentes del habitantes del Emiratu Dubai habita in li cité capital.

Li Emiratu Dubai have 3.478.300 (2021) habitantes e un area de 3885 quadrat-kilometres. Li Emiratu Dubai have li max mult habitantes de omni sett emiratus del Unit Arabic Emiratus e Dubai es li max grand cité del state.  Circa 85 percentes del habitantes del emiratu es extranos.

Li exclave Hatta del Emiratu Dubai es situat al frontiere con Oman in li Hajar-montania. Li max grand parte del Emiratu Dubai es deserte.

Li oficial lingue es arab e li islam es li statal religion.

## Historie
Desde li annu 1833 li familie Al Maktum regna in li Emiratu Dubai. Desde li annu 1966 li petroleo-industrie devenit important in li emiratu.

## Politica
Li Emiratu Dubai es un absolutist monarchie e ne hay un parlament o political partises.

Li familie del emir de Dubai have in li Unit Arabic Emiratus tradionalmen li functiones del prim-ministre, ministre por financies, ministre por defense e ministre por industrie in li guvernament del Unit Arabic Emiratus.

* Monarch: Emir Cheik Mohamed bin Rashid Al Maktum
Mohamed bin Rashid Al Maktum

Cheik **Mohamed bin Rashid Al Maktum** es un politico del Unit Arabic Emiratus. Il nascet 15-im de julí 1949 in Dubai e es desde li 11-im de februar 2006 prim-ministre del Unit Arabic Emiratus e desde li 6-im de januar 2006 Emir de Dubai.

Mohamed bin Rashid Al Maktum devenit in li etá 20 annus chef del policie in Dubai.

Desde li annu 1979 il es maritat con Hind bint Maktoum Al Maktoum e li cuple have 12 infantes. Mohamed bin Rashid Al Maktum es maritat con adminim sett maritas e have 30 infantes.

## Political cariera
* 1971 Mohamed bin Rashid Al Maktum devenit li unesim ministre del defense del Unit Arabic Emiratus.
* 2006 Pos li morte de su fratre Maktoum bin Rashid Al Maktoum Mohamed bin Rashid Al Maktum devenit ye li 6-im del januar 2006 Emir del Dubai e ye li 11-im de februar 2006 prim-ministre del Unit Arabic Emiratus.
Brigitte Reimann

**Brigitte Reimann** esset un german autoressa del German Democratic Republica. Ella nascet ye li 21-im de julí 1933 in Burg (apu Magdeburg) e morit ye li 20-im de februar 1973.

Inter 1964 e 1970 Brigitte Reimann esset maritat con li autor e economist Hans Kerschek e inter 1953 e 1958 con Günter Domnik. Inter 1959 e 1964 Brigitta Reimann esset maritat con li autor Siegfried Pitschmann. Inter 1971 til su morte in li annu 1973 ella esset maritat con li medico Rudolf Burgartz. Brigitte Reimann morit in li etá de 39 annus pro cáncer.

Li max famosi ovre de Brigitte Reimann es li roman es Franziska Linkerhand, quel esset publicat in li annu 1974 pos li morte de Brigitte Reimann. 

## Ovres
* 1955 Der Tod der schönen Helena (Li morte del bell Helena). Ost-Berlin.
* 1956 Kinder von Hellas (Infantes de Hellas), Ost-Berlin.
* 1956 Die Frau am Pranger (Raconta). Ost-Berlin.
* 1960 Das Geständnis (Li confession) (Raconta).Ost-Berlin.
* 1961 Ankunft im Alltag (Raconta), Ost-Berlin.
* 1963 Die Geschwister (Raconta), Ost-Berlin.
* 1965 Das grüne Licht der Steppen. Tagebuch einer Sibirienreise. Ost-Berlin.
* 1970 Sonntag, den … – Briefe aus einer Stadt.
* 1974 Franziska Linkerhand (pos su morte publicat)
Burj Khalifa

**Burj Khalifa** (arab:  برج خليفة) es li max alt edificie del munde. It es situat in li cité de Dubai in li Unit Arabic Emiratus. Li nómine Burj Khalifa significa *Turre del Calif*. It porta su nómine por honorar li duesim presidente del Unit Arabic Emiratus Khalifa bin Zayed bin Sultan Al Nahyan. Li edificie have un altore de 828 metres.

Li Burj Khalifa esset constructet inter li annus 2004 e 2010. Li grattaciel esset inaugurat ye li 4-im de januar 2010. Li edificie have 163 etages. In li Burj Khalifa es situat li unesim Armani-hotel del munde e li hotel have in li 124-im etage un restorería.

Li Burj Khalifa have un panorama-platform, 900 apartamentes por logiar e in 43 etages es situat burós.
Rapiditá relativistic

**Rapiditá relativistic** refere al rapiditá con quel efectes relativistic deveni significativ por li precision desirat de mesuration del fenomen essent observat. Efectes relativistic es li discrepanties ínter valores calculat per modelles considerant e ne considerant relativitá. Paroles afin es velocitá, rapiditá e celeritá, quel es velocitá propri. Rapiditá es un scalar, essent li grandore del vector de velocitá quel in relativitá es li quar-velocitá e in spacie Euclidan tri-dimensional un tri-velocitá. Rapiditá es empiricmen mesurat quam rapiditá medial, benque expedientes actual in usu comun posse evaluar rapiditá súper tre micri intervalles e aproximar proximmen rapiditá instantan. Discrepanties nonrelativistic include erras de cosínus queles eveni in expedientes de detection de rapiditá quande solmen un componente scalar del tri-velocitá es mesurat e li efecte Doppler quel posse afectar observationes de unde-longore e frequentie.

Efectes relativistic es altmen non-lineari e por scopes quotidian es ínsignificant pro que li modelle Newtonan proximmen aproxima li modelle de relativitá. In relativitá special li factor Lorentz es un mesura del dilatation de témpor, contration de longore e li augmentation relativistic del masse de un objecte movent.
Sharjah

**Sharjah** (arab:  ٱلشَّارقَة ) es un li triesim max grand cité del Unit Arabic Emiratus e li cité capital del Emiratu Sharjah. Sharjah es situat in li nord del Unit Arabic Emiratus al costa del Persian Golfe.

Sharjah have 1.800.000 (2023) habitantes e un area de 235,5 quadrat-kilometres.

Mult habitantes de Sharjah labora ancor in Dubai, ma anc Sharjah have un international aeroportu e ha devenit un populari destination de turisme. Sharjah have du universitás. In Sharjah it es complet interdictet trincar alcohol. Sudic del centre del cité es situat li zone por líber comercie S*harjah Airport International Free Zone (SAIF-Zone).
*
Útere

Li **Útere** es un parte del córpor feminin del mammiferes. It es un sexual organ, quel have important functiones.

Pos li fecundation li embrion developa se in li útere a un feto. Li muscules del útere partiprende in li processu del parturition. Li útere es cavi e es che homes circa sett centimetres long e circa tri centimetres larg.
Embrion

Un **embrion** es un vivid ente in un tost fase del developament. On altri parol por embrion es gérmine. Che homes nomina li bebé del fecundation al 9-im semane del graviditá embrion e pos til li parturition feto.

Li embrion developa se in li útere in li córpore del fémina.

Li scientie pri li exploration del vive in ti stadie porta li nómine embrionologie.
Canale Coachella

Li **Canale Coachella** es un aquaducte de 196 kilometres (122 milies) quel transporta aqua del Fluvie Colorado por irigation nord-west del Canale All-American al Valley Coachella nord del Mare Salton in Comtia Riverside, California.

Li canale esset finit in 1949 e es actualmen operat per li Districte de Aqua del Valley Coachella.

Li construction del Canale Coachella comensat in li annus 1930 per Six Companies, Inc., ma esset interruptet per li Duesim Guerre Mundal. Pos li guerre, li labor recomensat sur li canale e li distribution de aqua comensat in li fine del annus 1940.

Li canale esset precipue terra-bordat quande it esset constructet, except li final 61 kilometres (38 milies), queles esset beton-bordat. Hodíe, li pluparte del canale es bordat con beton por preventer li perde de aqua pro infiltration. Piscs herbivori es deposit in li canale por preventer li perde de aqua per vegetation aquatic.
Taissa Farmiga

**Taissa Farmiga** es un actoressa de television e cinemá del USA. Ella nascet ye li 17-im de august 1994 in Nov-Jersey e es activ quam actoresse desde li annu 2010. Taissa Farmiga es li 21 annus plu yun sestra del actoressa Vera Farmiga.

Taissa Farmiga devenit famosi per luder in li horror-film serie American Horror Story e per luder li rol del *Sestra Irene* in li horror-filmes The Nun (2018) e The Nun II (2023). In li annu 2015 Taissa Farmiga ludet li cardinal rol de *Max Cartright*in li horror-comedie The Final Girls in li annu 2015.

Taissa Farmiga maritat in li annu 2020 li compositor e producente de musica Hadley Klein.
Emiratu Abu Dhabi

Li **Emiratu Dubai** (arab: إمـارة أبـوظـبي) es un del sett emiratus del Unit Arabic Emiratus. It es situat sur li Arabic Peninsul al Persian Golfe in li west del Unit Arabic Emiratus. Li Emiratu Abu Dhabi es li max grand del sett emiratus de Unit Arabic Emiratus secun li area.

Li cité capital del Emiratu Abu Dhabi es Abu Dhabi e li duesim max grand cité es al-Ain, quel es situat al frontiera con Oman.

Li Emiratu Abu Dhabi have 2.908.000 (2016) habitantes e un area de 67340 quadrat-kilometres. 

Li oficial lingue es arab e li islam es li statal religion.

Li petroleo-industrie es tre important por li economie del emiratu.

## Historie
Desde li annu 1793 li familie Al Nahyan regna in li Emiratu Abu Dhabi. 

## Politica
Li Emiratu Abu Dhabi es un absolutist monarchie e ne hay un parlament o political partises. Li monarch del Emiratu Abu Dhabi es sempre anc li presidente del Unit Arabic Emiratus.

* Monarch: Emir Cheik Mohamed bin Zayed Al Nahyan
Madeleine McGraw

**Madeleine Grace McGraw** es un actoressa de television e cinemá del USA. Ella nascet ye li 22-im de decembre 2008 in San Jose (California) e es activ quam actoresse desde li annu 2014. Madeleine McGraw devenit famosi per luder li rol de *Gwendolyn Blake* in li horror-film The Black Phone in li annu 2022.

Inter li annu 2021 til 2023 Madeline Graw ludet li principal rol de *Zoey Campbell* in li serie de television Secrets of Sulphur Springs. 

Li plu yun sestra de Madeleine McGraw, Violet McGraw, es anc activ quam actoressa.
Lingue Tukudede

**Tukudede** es un del lingues de Ost-Timor, parlat per circa 39.000 homes in li municipie de Liquiçá, precipue in li postos administrativ de Maubara e Liquiçá along li nord parte del sistema del fluvie Loes. Li númere de parlantes ha declinat in recent annus. It es un lingue Malayo-Polinesian in li Timoric gruppe.

Li prim significativ textu publicat in Tukudede esset , traductet per João Paulo T. Esperança, Fernanda Correia e Cesaltina Campos ex un articul de João Paulo T. Esperança titulat "Un curt regarda del litteratura de Timor". Li version in Tukudede version esset publicat in li suplement literari Várzea de Letras, publicat per li Departement del Lingue Portugalesi del Universitá National de Ost-Timor, in Dili, in decembre 2005.
Tamim bin Hamad Al Thani

Cheik **Tamim bin Hamad Al Thani** (arab:تميم بن حمد آل ثاني) es un politico e monarch de Quatar. Il nascet 3-im de junio 1980 in Doha e es desde li 25-im de junio 2014 emir e chef del state Quatar.

Tamim bin Hamad Al Thani nascet in li annu 1980 quam quaresim filio del emir Hamad bin Khalifa Al Thani e su duesim marita Moza bint Nassir.

Tamim bin Hamad Al Thani fat un carriera in li armé del Quatar e studiat al militari academie in Sandhurst (Reyatu Unit).

Tamim bin Hamad Al Thani have tri maritas. Il maritat in li annu Jawaher bint Hamad Al Thani, in li annu 2009 Al-Anoud bint Mana Al Hajri e in li annu 2014 Noora bint Hathal Al Dosari. Tamim bin Hamad Al Thani have 13 infantes.

## Political cariera
* 2002 Tamim bin Hamad Al Thani devenit presidente del National Olimpic Comité de Quatar.
* 2003 Prince hereditari de Quatar e vice-comandante del armé de Quatar.
* 2013 Tamim bin Hamad Al Thani devenit ye li 25-im de junio 2013 pos que su patre Hamad bin Khalifa Al Thani demissionat quam emir de Quatar.

## Politica
Tamim bin Hamad Al Thani have li politica far Quatar visibil per li international sport quam li championatu mundal de football in li annu 2022 in Quatar.
Muscat

**Muscat** (arab: مسقط), anc scrit *Maskat*, es li cité capital del Sultanatu Oman. Li cité es situat in li nord-ost del land al marborde del Golfe de Oman. Muscat es anc li sede del guvernament del Guvernia Muscat. 

Li cité have circa 1.720.000 (2023) habitantes e un area de 3500 quadrat-kilometres. 

Desde li annu 1971 Muscat es li cité capital del índependent state Oman. Por li economie del cité li petroleo-industrie have un grand importantie.
Ramadan

**Ramadan** (arab:  رمضان) es li mensu de carema in li religion islam. Li parol *Ramadan* significa in arab *callidissim mensu*. Li Ramadan es li ninesim mensu in li islamic lune-calendare.

Secun li Coran caremar durant li mensu ramadan es un deventie por omni musulmane. Caremar durant li ramadan significa que on ne manja o trinca durant li jorne, ma solmen pos li descension del sole e ante li ascension del sole. Infantes, malad homes e gravid féminas ne deve caremar.

Pos li fine del mensu Ramadan seque sempre li festa Eid al-Fitr, quel es li duesim max important festa in li religion del islam.
Espinho

**Espinho** es un cité e municipie in Portugal. It es situat al costa del Atlantic Ocean proxim de Porto in li nord del land.  Espinho apartene al Region Norte e al Districte Aveiro.

Li municipie Espinho have 31.702 (2021) habitantes e un area d 21,06 quadrat-kilometres. Li cité Espinho have 10.432 (2021) habitantes e un area de 1,77 quadrat-kilometres.

## Sport
Li sport-club S.C. Espinho have su hem in li cité. Li football-equip del S.C. Espinho lude in li triesim max alt football-liga de Portugal.
Haitham ibn Tariq

**Haitham ibn Tariq**, con plen nómine *Haitham bin Tariq bin Taymur al-Sa'id* (arab: هيثم بن طارق بن تيمور آل سعيد), es un politico de Oman. Il nascet 11-im de octobre 1955 in Muscat e es desde li 11-im de januar 2020 li monarch e sultan del Oman.

Haitham ibn Tariq studiat in Oxford (Anglia). Il es li filio del ex-prim-ministre de Oman Tariq bin Taimur. Haitham ibn Tariq es li cusino del ex-sultan de Oman Qaboos bin Said.

Haitham ibn Tariq es un grand amico del sport e devenit in li annu 1980 presidente del Football Asociation de Oman.

Haitham ibn Tariq es desde li annu 1989 maritat con Ahad bint Abdullah bin Hamad Al-Busaidiyah e li cuple have du filios e du filias.

## Political cariera
* 1986-1994 Haitnahm ibn Tariq esset sub-secretario del ministre por externi aferes por political aferes.
* 1994-2002 Haitham ibn Tariq esset general-secretario del ministre por externi aferes de Oman.
* 2020 Haitham ibn Tariq devenit ye li 11-im de januar 2020 pos li morte de sultan Qaboos bin Said sultan e monarch de Oman. Inter januar e august 2020 il anc esset ministre por externi aferes e ministre por heradage e cultura.
Kuwait (Cité)

**Kuwait** (arab:  الكويت), es li cité capital e max grand cité de Kuwait. Li cité es situat in li centre del land al costa del Persian Gulfe al sud-costa del Golfe de Kuwait.

Li cité have circa 2.989.000 (2018) habitantes e un area de 860 quadrat-kilometres. 70 percentes de omni habitantes del state Kuwait habita in li cité.

Li cité de Kuwait esset fundat in li annu 1613. In li comense it esset un village piscatores. Hodie li petroleo-industrie es tre imporant por li economie del cité.
Baltic Mare

**Baltic Mare** es un interni mare del Atlantic Ocean in Europa. It have un area de 377.000 quadrat-kilometres e it have medialmen un profundore de 55 metres. Li max profund loc del Baltic Mare es 459 metres.

Li Baltic Mare es situat in li nord-ost de Europa. Dania, Estonia, Finland, Latvia, Lituania, Polonia, Russia e Svedia es situat al costa del Baltic Mare.
Maximilian Krah

**Maximilian Eugen Krah** es un dextri politico de Germania. Il nascet li  28-im de januar 1977 in Räckelwitz (Subdistrictee Kamenz) e es desde li annu 2019 membre del Europan Parlament por li dextri partise Alternative por Germania.

## Personal e professional vive
Maximilian Krah ha studiat jurisprudentie in Dresden. In li annu 2011 il fat su doctoratu. Maximilian Krak laborat quam avocate.

Maximilian Krah es viduo e have ott infantes de tri féminas.

## Political cariera
* 1991 Maximilian Krah devenit membre del Yun Union de Germania, quel es li organisation de yunesse del Cristan Democratic Union de Germania.
* 1994-2016 Maximilian Krah esset membre del Cristan Democratic Union de Germania.
* 2016 Maximilian Krah abandonat li Cristan Democratic Union de Germania e devenit membre del dextri partise Alternative por Germania.
* 2018 Maximilian Krah devenit vice-presidente del Alternative por Germania in Saxonia.
* 2019 Maximilian Krah es electet in li Europan Parlament por li dextri partise Alternative por Germania.
* 2022 Maximilian Krah es electet in li presidentie del Alternative por Germania sin oficie. Il candidat por li oficie del borgomastro de Dresden e recivet 14,2 e 12,2 percentes e finit in li unesim rond ye li rang 4 e in li duesim rond ye li rang 3.
* 2024 Maximilian Krah esset li prim candidate del partise Alternative por Germania por li electiones al Europan Parlament. 

## Politica e scandales
Intra li Alternative por Germania Maximilian Krah apartene al radical dextri fraction. In li april 2024 un colaborator de Krah esset arestat pro spionage por China.
Mick Lynch

**Mick Lynch** esset un musico e cantator de Irland. Il nascet li 11-im de octobre 1959 in Limerick e morit li 17-im de decembre 2015 in Cork.

Mick Lynch esset cantator e membre del innovativ independent-punk musica-gruppe Stump, quel existet inter 1983 e 1988.  Li famosi radio-presentator del BBC John Peel esset un grand entusiast de Stump.

Mick Lynch esset tre popular pro su textus del canzones. Pos li disolution del musica-gruppe Mick Lynch retornat a Cork e laborat quam autor por li Dowtcha teatre por puppés. Il scrit textus in anglesi e irlandesi.

Mick Lynch morit ye li 17-im de decembre 2015 pro cáncere in li etá de 56 annus in Cork.
Ebrahim Raisi

**Sayyid Ebrahim Raisolsadati **, connosset quam Ebrahim Raisi (persian:ابراهیم رئیسی) es un politico e clerico de Iran. Il nascet 14-im de decembre 1960 in Mashad (Provincia Central Khorasan) e morit per un accidente de helicopter ye li 19-im de may 2024 in Uzi (Iran). Ebrahim Raisi esset inter li 3-im de august 2021 til su morte ye li 19-im de may 2024 presidente de Iran. Ebrahim Raisi esset membre del radicial-clerical political organisation Association del Combattent Clero.

Ebrahim Raisi originat de un familie de clericos in Iran. Il asserte que il studiat jurisprudentie in Teheran, ma to es disputat. Ebrahim Raisi fat un carriera in li institutiones del justicie in Iran. In li annu 1981 il esset li prosecutor de Karaj e il devenit in li annu 1985 vice-prosecutor de Teheran.

Quam prosecutor Ebrahim Raisi es responsabil por mult executiones. Pro to il anc have li moc-nómine *li buchero de Teheran*.

Ebrahim Raisi es maritat desde li annu 1983 con Jamileh Alamolhoda e li cuple have du infantes.

## Political cariera
Til li annu 1987 Ebrahim Raisi esset membre del Republican Islamic Partise.
* 1994-2004 Ebrahim Raisi esset li presidente del Oficia por General Inspection de Iran.
* 2004-2014 Ebrahim Raisi esset duesim vice-chef del justicie in Iran.
* 2014-2016 General Prosecutor de Iran
* 2016 Ebrahim Raisi es electet in li Consilie del Expertes, quel es li parlament de Iran.
* 2021 Ebrahim Raisi es electet quam presidente de Iran ye li 3-im de august 2021.
* 2024 Ebrahim Raisi morit per un accidente de helicopter ye li 19-im de may 2024.
Abdul Latif Rashid

**Abdul Latif Rashid** (arab: عبد اللطيف رشيد) es un politico de Irak. Il nascet li 10-im de august 1944 in Sulaymaniyah e es desde li 17-im de octobre 2022 li presidente de Irak. Abdul Latif Rashid apartene al etnic gruppe del kurdes del Autonom Region Kurdistan in li nord del Irak e es membre del partise Patriotic Union de Kurdistan. 

Abdul Latif Rashid studiat ingeniero de construction in Liverpool e Manchester in li Reyatu Unit.

Abdul Latif Rashid es maritat con Shanaz Ibrahim Ahmed e li cuple have tri infantes.

## Political cariera
* 1992 Abdul Latif Rashid esset electet in li presidentie del National Congress de Irak.
* 2003-2010 Abdul Latif Rashid esset ministre por aqua-ressurses in li guvernament de Nouri al-Maliki.
* 2010 Abdul Latif Rashid devenit consiliero del presidente de Irak.
* 2022 Abdul Latif Rashid devenit ye li 17-im de octobre 2022 presidente del Irak.
Riad

**Riad**, anc scrit *Riyad* o *Riyadh* (arab:  الرياض), es li cité capital e max grand cité de Saudi Arabia. Li cité es situat in li centre del Arab Peninsul. Riad apartene al region Najd e it es li cité capital del Provincia Riad.

Li cité have 7.009.100 (2022) habitantes e un area de 1973 quadrat-kilometres. 

Desde li annu 1824 Riad es li centre del dinastie Saud e it devenit in li annu 1932 li cité capital del índependent state Saudi Arabia. In li annu 2030 li exposition mundal Expo va evenir in Riad.

## Sport
Li Al Hilal Saudi Football Club have su hem in li cité.
Unit Arab Republica

Li **Unit Arab Republica** esset un state situat in Asia inter 1958 e 1961. It esset un union inter Egiptia e Siria. Li Unit Arab Republica esset fundat ye li 1-im de februar 1958 de Egiptia e Siria.

Li Unit Arab Republica havet circa 32 000 000 habitantes e un area de 1 186 630 quadrat-kilometres. Li capital cité del Unit Arab Republica esset Cairo.

Li Unit Arab Republica esset un producte del pan-arab nationalisme. Li scope del union esset dimininuer li influentie del Unit States de America, del Francia e del Reyatu Unit in li region. Li presidente del Egiptia Gamal Abdel Nasser volet unir omni arab states sub su hegemonie. In li annu 1958 Siria impulset a un union con Egiptia pro que Siria timet un conflict militari con Turcia.

Li dominantie de Egiptia in li Unit Arab Republica creat resistentie in Siria contra li union. Pos un colpe del state del militarie in Siria li union esset abandonat del nov sirian guvernament.

Egiptia retenet li nómine Unit Arab Republica por su state til li annu 1972.

## Politica
Li Unit Arab Republica esset un dictatura militari.

* Presidente e prim-ministre  Gamal Abdel Nasser (1958-1970)

## Historie
* 1958 Li Unit Arab Republica esset fundat ye li 1-im de februar 1958 inter Egiptia e Siria. Ye li 8-im de may 1958 li Reyatu Yemen (Nord-Yemen) associat se in li forme del Unit Arab States con li Unit Arab Republica.
* 1961 Siria forlassat ye li 28-im de septembre 1961 pos un colpe del state. 
* 1972 Egiptia abandonat li nómine Unit Arab Republica.
Vlorë

**Vlorë** es un cité in Albania. Li cité es situat al costa del Mediterraneo. Vlorë es li cité capital del Qark Vlorë.

Vlorë have 130.827 habitantes (2011) e un area de 616.85 quadrat-kilometres.

Vlorë esset quam colonia de Grecia in li 6-im secul ante Cristo. Li grec colonia havet li nómine *Avlónas*.
In 1912 li índependentie del Albania esset declarat in Vlorë.
Teocratie

**Teocratie** es un forme de guvernament e regnantie. It es un political sistema in quel omni statal potentie es legitimat per li religion. Li chef del state e guvernament es un sant person quam un profete, li clero o un religiosi institution.

Li parol *teocratie* originat del grec términi «*θεοκρατία»* (theokratía) contenent li paroles «*θεός*» (theós) *deo* und «κρατεῖν» (krateín) *regnar*.

In un teocratie, li regnantie es basat sur religiosi principies e li state e li religion es unit.

Hay teocraties de diferent religiones. Hodie existe teocraties in li Islamic Republica Iran, li regíme del talibanes in Afganistan, li Vaticano e Republica Athos.
Juraj Blanár

**Juraj Blanár** es un politico de Slovakia. Il nascet li 19-im de octobre 1966 in Žilina e es desde li 25-im de octobre 2023 ministre por externi aferes de Slovakia in li guvernament de Robert Fico. Juraj Blanár es membre e vice-presidente del populist partise SMER - Li Direction.

## Personal e professional vive
Juraj Blanár studiat in Žilina e devenit ingeniero. Pos su studies il laborat in pluri firmas in Žilina.

Juraj Blanár es maritat e have tri infantes.

## Political cariera
* 2002-2006 Juraj Blanár esset membre del parlament de Slovakia.
* 2005-2017 Juraj Blanár esset guvernator del Region Žilina.
* 2010-2023 Juraj Blanár esset denov membre del parlament de Slovakia.
* 2020-2023 Juraj Blanár esset vice-presidente del parlament de Slovakia.
* 2023 Juraj Blanár devenit ye li 25-im de octobre 2023 ministre por externi aferes in li guvernament de Robert Fico.

## Politica
Juraj Blanár es activ in organisation contra abortiones e es contra li suporte de Ukraina in li guerre contra Russia.
Graviditá

**Graviditá** es li periode in quel un o pluri bebés developa se in li útere del fémina. Graviditá eveni quam resultate del coition inter un fémina e un mann o per aplication del reproductiv tecnologie.

Un graviditá de un fémina dura normalmen 38 semanes pos li fertilisation del ove. In li unesim ott semanes li infante have li nómine embrion e poy on parla pri un feto.

Un gradividitá fini per li parturition, abortion o misparturition.
Zoe Colletti

**Zoe Margaret Colletti** es un actoressa de television e cinemá del USA. Ella nascet ye li 27-im de novembre 2001 in li USA e es activ quam actoresse desde li annu 2006. Zoe Colletti devenit famosi per luder li rol de *Stella Nicholls* in li horror-film Scary Stories to Tell in the Dark in li annu 2019.

Inter 2020 e 2021 Zoe Colletti ludet in li successosi horror-serie Fear the Walking Dead in 10 episodes li rol de *Dakota*.

Zoe Colletti es anc activ che YouTube.
Alvin Schwartz

**Alvin Schwartz** esset un autor e jurnalist de USA. Il nascet li 25-im de april 1927 in New York e morit li 14-im de marte 1992 in Princeton (Nov-Jersey). Alvin Schwartz scrit horror-litteratura precipue por yun letores.

## Vive
Alvin Schwarzt studiat jurnalisme in al Colby College in Waterville (Maine) e Northern Western University in Evanston (Illinois). Il laborat quam jurnalist ante que il devenit un professional autor. Alvin Schwartz publicat libres pri folklore por infantes.

Alvin Schwartz esset e havet quar infantes.

## Ovre
Li max famosi ovre de Alvin Schwartz es li serie de collectiones de horror-racontas por infantes con li titul Stories to Tell in the Dark. Il publicat tri libres de ti serie  e li libres esset illustrat de Stephen Gammell

### Bibliografie de Alvin Schwartz

* *Scary Stories to Tell in the Dark*
* *More Scary Stories to Tell in the Dark*
* *Scary Stories 3 : More Tales to Chill Your Bones*
* *In A Dark, Dark Room and Other Scary Stories*
* *Ghosts!: Ghostly Tales from Folklore*
* *Stories to Tell a Cat*
* *And the Green Grass Grew All around: Folk Poetry from Everyone*
* *Gold and Silver, Silver and Gold: Tales of Hidden Treasure*
* *I Saw You in the Bathtub and Other Folk Rhymes*
* *Telling Fortunes: Love Magic, Dream Signs, and Other Ways to Learn the Future*
* *Tales of Trickery from the Land of Spoof*
* *All of Our Noses Are Here and Other Noodle Tales*
* *Cat's Elbow and Other Secret Languages*
* *Ten Copycats in a Boat and Other Riddles*
* *Fat Man in a Fur Coat: And Other Bear Stories*
* *Unriddling: All Sorts of Riddles to Puzzle Your Guessary*
* *Busy Buzzing Bumblebees and Other Tongue Twisters*
* *There Is a Carrot in My Ear and Other Noodle Tales*
* *Flapdoodle: Pure Nonsense from American Folklore*
* *Chin Music: Tall Talk and Other Talk*
* *When I Grew Up Long Ago*
* *Kickle Sniffers and Other Fearsome Critters*
* *Witcracks: Jokes and Jests from American Folklore*
* *Whoppers: Tall Tales and Other Lies Collected from American Folklore*
* *Cross Your Fingers, Spit in Your Hat: Superstitions and Other Beliefs*
* "A Twister of Twists, A Tangler of Tongues"
* "More Scary Stories To Tell In The Dark"
Richard Serra

**Richard Serra** esset un sculptor e artist de USA. Il nascet li 2-im de novembre 1938 in San Francisco (Calinfornia) e morit li 26-im de marte 2024 in Orient (New York). 

Richard Serra studiat inter 1957 e 1961 angles litteratura in Berkeley (California) e Santa Barbara (California). Durant su studies il laborat in un stal-fabrica. To inspirat le por usar stal quam materiale in su arte. Inter 1961 e 1964 Richard Serra studiat arte in Universitá de Yale in New Haven (Connecticut).

Richard Serra esset duvez maritat. Inter 1965 e 1970 il esset maritat con Nancy Graves e desde li annu 1981 til su morte con Clara Weyergraf.

## Ovre
Quam artist Richard Serra esset famosi por gigantesc abstract sculptores ex stal in li stile del postminimalisme e anc pro su paisage-arte. Il anc esset activ quam video-artist.
Sopot

**Sopot** (german: Zoppot) es un cité in Polonia. It es situat in li nord del land in li Vojevodia Pomerania al Baltic Mare. Sopot es un station balneari e un popular destination de turisme.

Li cité have 35.286 (2020) habitantes e un area de 17,31 kilometres.

Sopot esset fundat quam village de piscatores. Li historie de Sopot es strettmen ligat con li cité Gdańsk. Inter 1283 e 1807 Sopot apartenet al cité de Gdańsk. Inter 1871 e 1920 Sopot esset parte del German Imperie. Inter 1920 e 1939 Sopot esset parte del Líber Cité Danzig e in li annu 1939 Germania anexet it. Desde li annu 1945 Sopot apartene a Polonia.
Anya Taylor-Joy

**Anya Josephine Marie Taylor-Joy** es un actoressa de television e cinemá del USA. Ella nascet ye li 16-im de april 1996 in Miami, Florida e es activ quam actoresse desde li annu 2013.

Anya Taylor-Joy nascet in Miami, ma adultijat in Buenos Aires (Argentina). Ella abandonat li scola in li etá de 16 annus por devenir actoresa. Li unesim grand successe de Anya Taylor-Joy esset li film The Witch (Li Sorciera) in li annu 2015. In ti film ella ludet li rol de *Thomasin*. Ella anc ludet li cardinal rol de *Casey Cooke* in li horror-film Split in li annu 2016 e in li continuation de ti film (Glass) in li annu 2019. 

Por acter in li mini-serie de Netflix The Queen's Gambit Anya Taylor-Joy recivet li film-premies Golden Globe e Screen Actors Guild Award.

Anya Taylor-Joy es maritat desde li annu 2023 con li actor e musico Malcolm McRae.
Evika Siliņa

**Evika Siliņa** es un féminin politico de Latvia. Ella nascet li 3-im de august 1975 in Riga e ella es desde li 23-im de septembre 2023 prim-ministre de Latvia. Evika Siliņa es membre e vice-presidente del liberal-conservativ partise Vienotība (Unitá).

## Personal e professional vive
Evika Siliņa studiat jurisprudentie, international jurisprudentie e social scienties in Riga. Pos su studies ella laborat quam avocate.

Evika Siliņa es maritat con Aigars Siliņš e have tri infantes.

## Political cariera
* 2011 Evika Siliņa candidat por li Reforme Partise por li parlament de Latvia, ma ne esset electet.
* 2013-2019 Parlamentari secretario por li ministre por interni aferes de Latvia.
* 2022-2023 Evika Siliņa esset ministre por benessere in li guvernament de Krišjānis Kariņš.
* 2022 Evika Siliņa esset membre del parlament de Latvia.
* 2023 Evika Siliņa devenit prim-ministre de Latvia ye li 23-im de septembre 2023.
Maxim Gorki

**Maxim Gorki** (russ scrit: Максим Горький), nascet quam *Alexei Maximovich Peshkov,* esset un autor, jurnalist e politico de Russia e del Soviet-Union. Il nascet li 28-im de marte 1868 in Nijni Novgorod e morit li 18-im de junio 1936 in Gorki-10, Disctricte Moscva.

Maxim Gorki adultijat in povritá. Il esset un adherente del socialisme e comunisme. Inter 1906 e 1913 e denov inter 1921 e 1931 Gorki habitis in extrania.

Maxim Gorki esset nominat pluri vezes al Nobel Premie de litteratura, ma il ne ganiat it. Su maxim famosi ovre es li roman Li Matre, quel il publicat in li annu 1906.

Pos su morte in li cité Nijni Novgorod portat inter li 1936 e 1990 li nómine *Gorki*.
Eileen Campbell

**Eileen Michelle Campbell** es un professional football-lusora de Austria. Ella nascet li 17-im de septembre 2000 in Feldkirch e ella lude por SC Freiburg in Germania e por li national selection de football por féminas de Austria. Desde li 27-im de octobre 2023 Eileen Campbell lude por li national selection de football por féminas de Austria. 

Li matre de Eileen Campbell es de Nord-Irland, ma Eileen Campbell nascet e adultijat in Feldkirch in Austria.

Eileen Campbell lude in li ofensive.

## Clubes
Eileen Campbell ludet por li clubes
* 2014–2015 FC Blau-Weiß Feldkirch
* 2015–2019 FC Rot-Weiß Rankweil
* 2015–2017	SPG Feldkirch/Rankweil 1b
* 2019–2024	FFC Vorderland
* 2019	FFC Vorderland 1b
* 2024–	SC Freiburg (Germania)

## National selection de football por féminas de Austria
* 2023 til nu 15 ludes e 7 goles (til 31-im de may 2024)
Julian Tuwim

**Julian Tuwim** esset un poet de Polonia. Il nascet li 13-im de septembre 1894 in Łódź e morit li 27-im de decembre 1953 in Zakopane.

Julian Tuwim es de polones-judeic orígine. Il studiat jurisprudentie e polonistica in Warszawa e comensat laborar quam autor. In li annu 1919 Julian Tuwim fundat li gruppe de poetes Skamander. Il anc esset activ quam traductor del russ litteratura in polones.

Inter 1939 e 1936 Julian Tuwim esset in li exilie in extrania. Il retornat in li annu 1946 a Polonia. Desde li annu 1947 til su morte in li annu 1953 Julian Tuwim laborat quam director de un teatre in Warszawa.

## Ovre
Li poesie de Julian Tuwim have un subtil humor. Su amusant poemas por infantes es tre populari in Polonia. Li max famosi poema por infantes de Tuwim es *Li Locomotive*.  Til hodie ti poemas es obligatori letura in li scola.
Medina

**Medina**, oficialmen *Al-Madinah al-Munawwarah*, es un cité in Saudi Arabia. It es situat in li west del land e es li cité capital del Provincia Medina. Medina es li duesim max important loc del peregrinage del islam detra Mekka. In Medina es situat li Moské del Profete in quel es situat li tombe del profete Muhamad. Li cité porta anc li nómine *Li illuminat cité*.

Li cité have 1.411.599 (2021) habitantes e un area de 589 quadrat-kilometres.

In li era ante li islam li cité portat li nómine *Yatrib*. In li annu 622 evenit li unesim peregrinage de Medina a Mekka. Inter 622 e 630 li profete Muhamad habitat in Medina. Til li annu 656 Medina restat li max important centre del islam. Inter 1516 e 1924 Medina esset parte del Osman Imperie.

Un parte de Medina es *haram*, to significa que solmen adherentes del religion islam posse intrar it.
Equilibrie-trave

**Equilibrie-trave** es un instrument de sport in li artistic gimnastica por féminas. It es un strett trave ex ligne quel es fixat per pilares in un altore de 1,25 metres. Li exact mesurationes del equilibrie-trave es:

* Longore: 5 metres
* Largore: 10 centimetres
* Altore: 1,25 metres

Tipical exercitiones sur li equilibrie-trave es saltas, rotationes, saltos e star sur li manus. Li exercitiones deve anc haver elementes de dansa e acrobatic elementes.

Desde li annu 1936 li equilibrie-trave es parte del programma del Olimpic Ludes in li artistic gimnastica de féminas.
Peđa Grbin

**Peđa Grbin** es un politico de Croatia. Il nascet li 24-im de may 1979 in Pula e il esset inter li 3-im de octobre 2020  e li 21-im de septembre 2024 presidente del Socialdemocratic Partise de Croatia. Peđa Grbin es desde li 11-im de octobre 2024 vice-presidente  del parlament de Croatia.

## Personal e professional vive
Peđa Grbin studiat jurisprudentie in Zagreb. Pos su studies il laborat quam avocate.

Peđa Grbin es maritat con Altana Ati Hodžić e li cuple have un filio. 

## Political cariera
* 1998 Peđa Grbin devenit membre del Socialdemocratic Partise de Croatia.
* 2009-2013 Peđa Grbin esset membre del consilie municipal de Pula.
* 2011 Peđa Grbin esset electet in li parlament de Croatia por li Socialdemocratic Partise de Croatia.
* 2016-2020 Peđa Grbin esset vice-presidente del Socialdemocratic Partise de Croatia.
* 2020 Peđa Grbin esset electet li 3-im de octobre 2020 quam presidente del Socialdemocratic Partise de Croatia.
* 2020-2024 Peđa Grbin esset inter li 3-im de octobre 2020  e li 21-im de septembre 2024 presidente del Socialdemocratic Partise de Croatia.
* 2024 Peđa Grbin esset electet li 11-im de octobre 2024 al vice-presidente del parlament de Croatia.

## Referenties